stanford-oval/wikipedia huggingface dataset:
Herculaneumin papyrukset
Aiheesta muualla

http://www.kadonneenajanjaljilla.fi/2021/02/13/herculaneum-vesuviuksen-juurella-pompejin-varjossa/
Heretic

| Heretic |
| --- | --- |

Kehittäjä:  Raven Software
Julkaisija:  id Software
Jakelija:  GT Interactive, Steam ja GOG.com
Tuottaja:  John Romero
Säveltäjä:  Kevin Schilder
Pelimoottori:  Doom-pelimoottori
Julkaistu:  23. joulukuuta 1994
Lajityyppi:  ensimmäisen persoonan ammuntapeli
Pelimuoto:  yksinpeli
Ikäluokitus:  USK 18 
Alusta:  Mac OS, RISC OS, MS-DOS
Lisenssi:  GNU General Public License
Jakelumuoto:  Levyke ja digitaalinen jakelu
Lisää peliartikkeleitaVideopelien teemasivulla
Infobox OK : 
Heretic on Raven Softwaren ja id Softwaren julkaisema FPS-peli. Heretic julkaistiin 23. joulukuuta 1994. Heretic sijoittuu keskiaikaiseen fantasiamaailmaan, jossa kolme pahaa käärmeratsastajaa (The Serpent Riders) ovat kaapanneet vallan. Pelaaja on yksinäinen sidhe-haltia, Corvus, joka ryhtyy taistoon käärmeratsastaja D'Sparilia vastaan. Pelimaailmassa sidhet on julistettu harhaoppisiksi muiden kansojen alistuessa käärmeratsastajien tahtoon, mistä pelin "kerettiläistä" merkitsevä nimi on peräisin.
Peli on toteutettu Doomin pelimoottorilla, mutta miljöö on vaihdettu scifistä fantasiaan. Uusina piirteinä Doomiin verrattuna pelaaja pystyy katsomaan ylös- ja alaspäin sekä erikoisesineen avulla lentämään. Lisäksi pelaajan ei ole pakko käyttää kaikkia löytämiään esineitä heti, toisin kuin Doomissa.
Pelistä julkaistiin myöhemmin paranneltu laitos Heretic: Shadow of the Serpent Riders, joka lisäsi peliin kaksi uutta episodia. Peli sai jatko-osia: pelit Hexen: Beyond Heretic ja Hexen II kertoivat kahden muun maailman taistelusta kahta jäljellä olevaa käärmeratsastajaa (Koraxia ja Eidolonia) vastaan, kun taas Heretic II jatkoi Hereticin sankarin tarinaa. Edeltäjästään poiketen tämä peli oli kolmannen persoonan toimintapeli.
Vastaanotto

Mikrobitin Jarno Kokko antoi arvostelussaan Hereticille 86 pistettä sadasta. Hän kehui moninpeliä mutta moitti peliä liian Doomin kaltaiseksi. Kenttägrafiikat eivät myöskään miellyttäneet häntä.
Pelit-lehden Kaj Laaksoselta heltisi Hereticin shareware-versiolle 89 pistettä sadasta. Hän kehui grafiikkaa, ääniä ja kenttäsuunnittelua mutta moitti hirviöiden suunnittelua ja sanoi pelin muistuttavan liiaksi Doomia. (Pelit ei arvostellut pelin kokoversiota.)
Aiheesta muualla

Heretic MobyGamesissa (englanniksi)
Heretic Raven Softwaren sivuilla
Heretic id Softwaren sivuilla
Heretic-Hexen
| --- | --- |
Pelisarja:   Heretic  Hexen  Hexen II  Heretic II
Hämeenmaa

Hämeenmaa voi viitata seuraaviin:
Hämeen historialliseen maakuntaan
Kanta-Hämeen maakuntaan
Hämeenmaa-luokan miinalaivoihin (miinalaivat Hämeenmaa ja Uusimaa)
Tykkivene Hämeenmaahan
Saattaja Hämeenmaahan
Ruotsin 1700-luvun saaristolaivaston "Hämeenmaa"-luokan laivoihin
Hämeen alueosuuskauppa Hämeenmaahan
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hämeenmaa”, voi hakea sivunnimihaulla, laajalla sivunnimihaulla tai tekstihaulla.
Hirvikoira

Harmaa norjanhirvikoira
Hirvikoira on nimitys kymmenelle koirarodulle, joita käytetään pääasiassa hirvenmetsästykseen.
Rodut

Harmaa norjanhirvikoira
Hedenkoira
Hälleforsinkoira
Itäsiperianlaika
Jämtlanninpystykorva
Karjalankarhukoira
Länsisiperianlaika
Mustanorjanhirvikoira
Valkoinen ruotsinhirvikoira
Venäläis-eurooppalainen laika
Suomenpystykorva
Pohjanpystykorva
Käännös suomeksi
Hymyhuulet (albumi)

| 20 suosikkia – Hymyhuulet Arja Koriseva |
| --- | --- | --- |

Kokoelmalevyn tiedot
 Äänitetty : 1990–1994
 Julkaistu: 1995
 Formaatti: CD
 Tyylilaji: Iskelmä
 Kesto: 69.51
 Levy-yhtiö: Fazer Records
Arja Korisevan kokoelma- muut julkaisut
| Arja Koriseva, parhaat 1993 | 20 suosikkia – Hymyhuulet 1995 | Enkelin silmin 1990–1995 1996 |
20 suosikkia – Hymyhuulet on Arja Korisevan vuonna 1995 julkaistu kokoelma-albumi, joka sisältää 20 kappaletta hänen neljältä albumiltaan vuosilta 1990–1994. Albumin on julkaissut CD:nä ja C-kasettina Fazer Records.
Kappaleet

Hymyhuulet (- Lucky Lips -) – 3.02
Sua ilman rakkain – 3.19
Kuljen lapsuuten päiviin – 3.21
Hienohelma – 2.56
Villi ilta (- Disco Bouzouki -) – 4.14
La Quenta – 3.56
Ei toinen sua saa (- Et puis ca arriva -) – 3.58
Kun tunteet kuljettaa – 3.23
Amore – 3.47
Sun tahtoisin tietävän sen (- Ev'rybody's Somebodys Fool -) – 2.34
Onnenpäivä (- Shinning Star -) – 3.52
Harhakuva (- We Pretend -) – 3.39
Luokses sun – 2.53
Lähde pois (- Pardon Me -) – 4.05
Rakkaus saa mut muuttumaan – 3.35
Tuttu juttu (- Stupid Cupid -) – 2.14
Rakkauden värit – 3.02
Tuu (- Noches de Acapulco -) – 3.57
Kun ääntä sydämensä kuulee – 3.30
Meitä on nyt kaksi – 3.45
Alkuperäiset albumit

Kappaleet on koottu seuraavilta Korisevan albumeilta:
Arja Koriseva (1990)
Me kaksi vain (1991)
Kun ilta saapuu kaupunkiin (1992)
Naisen tie (1994)
Aiheesta muualla

"20 suosikkia – Hymyhuulet" Suomen äänitearkiston tietokannassa[vanhentunut linkki]
Hämeenmäki

Hämeenmäen kylänraittia
Hämeenmäki on kylä Hirvensalmella. Myös 165 metriä korkea drumliini, jolla kylä sijaitsee, on nimeltään Hämeenmäki. Etäisyys Helsingistä on 230 km ja väkiluku noin 20 (2010). Kylä on valtakunnallisesti merkittävä rakennettu kulttuuriympäristö. Lähellä on vaelluspolku Kalkkeronkierros, joka nousee Kalkkeronvuorelle, sekä Herranmäen näköalapaikka 175 metriä merenpinnan yläpuolella. Näköalapaikka sijaitsee kalliolla, joka on jyrkän harjanteen laidalla puiden latvusten yläpuolella. Herranmäen huippu on jonkin verran ylempänä, 181 metrissä, mutta näköala itse huipulta jää heikoksi, mikä johtuu mäellä kasvavasta tiheästä metsästä. Aiemmin mäen huipulla sijaitsi kolmiomittaustorni, jonka jäänteet ovat yhä nähtävissä. Tornin raunioiden ympärillä kasvaa nykyään kontortamäntyä.
Hämeenmäen kylä sijaitsee kannaksella Vahvajärven ja kalaisan Suonteen välissä. Suonteen rannassa on kylän veneranta, Palmuranta. Kylän halki kulkee Hämeenmäentie Ripattiin (etelään) ja Tuukkalaan (pohjoiseen). Kylällä oli aiemmin myös kauppa, mutta se on sittemmin lopettanut toimintansa.
Hôpital Foch

Hôpital Foch
Foch (ransk. Hôpital Foch) on suresneslainen sairaala. Se on osa Établissement de santé privé d'intérêt collectifia ja Versailles’n yliopiston opetuskeskusta ja Euroopan suurimpia sairaaloita.
Se on rakennettu vuonna 1929.
Aiheesta muualla

Kuvia tai muita tiedostoja aiheesta Hôpital Foch Wikimedia Commonsissa
Husøy (Senja)

| Husøy |
| --- | --- |
 Husøy vuonna 2011.
 Husøy
 Koordinaatit: 69°32′32″N, 17°39′45″E 
Valtio:  Norja
Lääni:  Tromssa
Kunta:  Senja
Pinta-ala:  
 – Maa:  0,12 km²
Väkiluku (2023):  302
 – Väestötiheys:  2 516,7 as./km²
Infobox OKVirheellinen NIMI-arvo: 
Hysøy on taajama Senjan kunnassa Tromssan läänissä Norjassa. Taajaman pinta-ala on 0,12 neliökilometriä ja asukasluku 302 vuonna 2023. Se sijaitsee pienellä samannimisellä saarella, johon on siltayhteys Senjasta.
Historia

Husøy on ollut merkittävä kalastajien kokoontumispaikka jo muinaisista ajoista lähtien, ja kaupankäynti on ollut osa sen historiaa jo 1600-luvulta lähtien. Vuonna 1686 vero-oikeudelle tehdyssä valituksessa mainitaan kuusi kaupunkilaista, jotka kävivät kauppaa Husøyssä, ja osa heistä oli aloittanut kaupankäynnin siellä jo ennen vuotta 1650.
Aiheesta muualla

Kuvia tai muita tiedostoja aiheesta Husøy (Senja) Wikimedia Commonsissa
Euroopan unionin turvapaikkavirasto

| Euroopan unionin turvapaikkavirasto > EUAA |
| --- | --- |

Perustettu:  2022
Edeltävät virastot:  Euroopan turvapaikka-asioiden tukivirasto (2011–2022)
Tyyppi:  Erillisvirasto
Toimivalta:  Euroopan unioni
Sijainti:  Valletta, Malta
Pääjohtaja:  Nina Gregori
Työntekijöitä:  Yli 500
Aiheesta muualla
Sivusto
Euroopan unionin turvapaikkavirasto (engl. European Union Agency for Asylum, EUAA) on EU:n erillisvirasto, joka tukee jäsenvaltioiden viranomaisia Euroopan yhteisen turvapaikkajärjestelmän (engl. Common European Asylum System, CEAS) täytäntöönpanossa. Virasto perustettiin vuonna 2010 Euroopan turvapaikka-asioiden tukivirastona (engl. European Asylum Support Office, EASO), ja vuonna 2011 se päätettiin sijoittaa Maltan Vallettaan. Viraston palveluksessa on yli 150 ihmistä.
EUAA toimii EU:n asiantuntijatahona turvapaikka-asioissa ja kehittää EU:n yhteistä turvapaikkajärjestelmää (CEAS) neuvomalla, koordinoimalla ja vahvistamalla jäsenmaiden yhteistyötä turvapaikka-asioissa. Virasto myös auttaa jäsenmaita täyttämään niiden eurooppalaiset ja kansainväliset velvoitteet turvan antamiseksi hädässä oleville. Turvapaikka-asioiden tukivirasto antaa myös operatiivistä tukea niille jäsenmaille, joiden turvapaikanhaku- ja vastaanottojärjestelmä on erityisen paineen alla. Lisäksi EUAA tuottaa näyttöön perustuvaa tietoa turvapaikanhakuun liittyvistä asioista EU:n poliittisille päättäjille ja lainsäädännön parissa työskenteleville.
Euroopan unionin turvapaikkavirasto tukee kumppanuuksia myös EU:n ulkopuolisten kolmannen maailman maiden kanssa.
Aiheesta muualla

10 väitettä ja faktaa turvapaikanhakijoista ja pakolaisista (10.3.2016) (Arkistoitu – Internet Archive) (pakolaisneuvonta.fi)
Antti Honkamaa (25.8.2017) Suomi luottaa turvapaikanhakijoiden otossa Kreikan ja Italian turva­selvityksiin – pelko virheistä noussut (is.fi)
Freeman Wills Crofts

Freeman Wills Crofts (1. kesäkuuta 1879 Dublin Irlanti – 11. huhtikuuta 1957, Worthing Britannia) oli irlantilais-brittiläinen rikoskirjailija.
Crofts julkaisi ensimmäisen romaaninsa vuonna 1920. Hän meni vuonna 1912 Colerainessa naimisiin Mary Bellas Canningin kanssa. Hänet valittiin vuonna 1939 Royal Society of Artsin jäseneksi.
Jännitysromaanien lisäksi Crofts julkaisi novelleja. Hänet tunnetaan parhaiten teoksista, joissa seikkailee ensimmäistä kertaa vuonna 1925 esitelty komisario Joseph French.
Ennen täysitoimiseksi kirjailijaksi omistautumista Crofts työskenteli rautatieinsinöörinä. Hän kuoli Englannissa vuonna 1957.
Suomennetut teokset

Salaperäinen tynnyri (The Cask, 1920. Karisto 1926)
Groote-puiston murha (The Groote Park Murder, 1923. WSOY 1955 (2. p.))
Poliisi ei hellitä (Inspector French's Greatest Case, 1924. WSOY 1958 (2. p.))
Kiristäjä (Inspector French and the Starvel Tragedy, 1927. WSOY 1956 (2. p.))
Salaperäinen laatikko (The Sea Mystery, 1928. WSOY 1954)
Punainen sirppi (The Box Office Murders, 1929. WSOY 1940)
Kuin varas yöllä (Sudden Death, 1932. WSOY 1934))
Lentokone lähtee 12,30 (The 12:30 from Croydon, 1934. Otava 1937)
Wight-saaren arvoitus (The Mystery at the Southampton Water, 1934. WSOY 1935)
S/S Jane Vosperin haaksirikko (The Loss of Jane Vosper, 1936. Jalava 1987)
František Kaberle

| František Kaberle |
| --- | --- |
 František Kaberle vuonna 2008.
Henkilötiedot
Syntynyt: 8. marraskuuta 1973 (ikä 50) Kladno, Tšekkoslovakia
Kansalaisuus:   Tšekki
Jääkiekkoilija
Pelipaikka:  puolustaja
Maila:  vasen
Pituus:  185 cm
Paino:  86 kg
Pelinumero:  5
Pelaajaura
Pääsarjaura:  1991–2012
Seurat:  Los Angeles Kings (NHL) Atlanta Thrashers (NHL) MoDo (SEL) Carolina Hurricanes (NHL) HC Kladno (ČEL) HC Pardubice (ČEL) HC Plzeň (ČEL)
NHL-varaus:  76. varaus, 1999 Los Angeles Kings
| Mitalit> Maa:   Tšekki.Miesten jääkiekko. Olympialaiset  | Mitalit> Maa:   Tšekki.Miesten jääkiekko. Olympialaiset  | Mitalit> Maa:   Tšekki.Miesten jääkiekko. Olympialaiset  | Maa:   Tšekki> Miesten jääkiekko. |
| --- | --- | --- | --- |
|  Pronssia | Torino 2006 | jääkiekko |  |
| MM-kilpailut  | MM-kilpailut  | MM-kilpailut  |  |
|  Kultaa | Itävalta 1996 | jääkiekko |  |
|  Kultaa | Norja 1999 | jääkiekko |  |
|  Kultaa | Venäjä 2000 | jääkiekko |  |
|  Kultaa | Saksa 2001 | jääkiekko |  |
|  Kultaa | Itävalta 2005 | jääkiekko |  |
|  Pronssia | Suomi 1997 | jääkiekko |  |
| Stanley Cup  |
| --- | --- | --- |
|  | Carolina Hurricanes | 2006  |
František Kaberle (s. 8. marraskuuta 1973 Kladno, Tšekkoslovakia) on tšekkiläinen pelaajauransa lopettanut jääkiekkoilija, joka pelasi puolustajana. Hän voitti urallaan Stanley Cupin ja viisi maailmanmestaruutta.
Ura

Kaberle pelasi ensimmäiset aikuisten pelinsä kaudella 1991–1992 kotikaupunkinsa joukkueessa, HC Kladnossa. Hän pelasi vuodet 1995–1999 Ruotsissa, Elitserien-joukkue MoDossa. Kaberle voitti MoDossa hopeaa vuonna 1999 ja hänet valittiin kauden herrasmiespelaajaksi. Kesällä 1999 Los Angeles Kings varasi Kaberlen kolmannella kierroksella. Kaberle siirtyi heti seuraavaksi kaudeksi Kingsin organisaation, mutta hänet kaupattiin loppukaudesta Atlanta Thrashersiin, jossa hän pelasi kevääseen 2004 saakka.
NHL:n työsulkukaudella 2004–2005 Kaberle pelasi suurimman osan kaudestaan HC Kladnossa, mutta hän palasikin loppukaudella MoDoon. Kaberle siirtyi seuraavaksi kaudeksi Carolina Hurricanesiin. Kaudella 2005–2006 hän teki yhden kauden piste-ennätyksensä tehdessään 77 ottelussa tehot 6+38=44 ja voitti samalla kaudella myös Stanley Cupin, jonka hän ratkaisi seitsemännessä finaalissa 2–0-osumallaan.
Kaberle pelasi NHL:ssä kaikkiaan 523 runkosarjaottelua, joissa teki tehot 29+164=193. Pudotuspelejä kertyi 32 joissa syntyi tehot 4+10=14. Hän palasi elokuussa kotikaupunkiinsa Kladnoon edustamaan kasvattajaseuraansa HC Kladnoa. Kaudella 2010–2011 Kaberle pelasi HC Pardubicessa ja seuraavaksi kaudeksi hän siirtyi HC Plzeňiin, jossa päätti uransa 2012.
Muuta

Kaberlen isä František Kaberle Sr. on entinen maajoukkuetason jääkiekkoilija. Kaberlen veli Tomáš Kaberle on pitkän uran NHL:ssä tehnyt puolustaja. František voitti Tšekkoslovakian maajoukkueessa alle 20-vuotiaiden MM-pronssia vuonna 1993 ja alle 18-vuotiaiden EM-kultaa vuonna 1991.
Aiheesta muualla

Kuvia tai muita tiedostoja aiheesta František Kaberle Wikimedia Commonsissa
František Kaberle Eurohockey.com. (englanniksi)
František Kaberle Elite Prospects. Everysport Media Group AB. (englanniksi)
Hjalmar Sandelin

Hjalmar Edvard Sandelin (2. joulukuuta 1852 Jyväskylä – 22. syyskuuta 1877 Jyväskylä) oli suomalainen pormestari ja kirjallisuuden suomentaja.
Sandelinin vanhemmat olivat kaupunginviskaali, kuvernementinsihteeri Jakob Edvard Sandelin (1829–1890) ja Amanda Matilda Dahlberg (1832–1862). Hän pääsi ylioppilaaksi Jyväskylän alkeisopistosta 1871 ja suoritti Helsingin yliopistossa oikeustutkinnon 1876.
Sandelin toimi vt. pormestarina Jyväskylässä 1877.
Suomennoksia

Nimellä Hj. Sandelin:
Harriet Beecher Stowe : Vaimoni ja minä eli Harry Hendersonin elämäkerta . H. F. Helminen, Jyväskylä 1874 (Kirja Project Gutenbergissä)
Nimellä Hj. Hietala:
Jonas Lie : Aaveiden näkijä eli kuvauksia Nordlandista ; viidennestä norjankielisestä painoksesta suom. Hj. Hietala. Weilin ja Göös - Keski-Suomi, Jyväskylä 1877 (Kirja Project Gutenbergissä)
Freemium

Freemium on markkinointi- ja tuotekehitysstrategia, jonka ydinajatus on antaa asiakkaalle joitakin asioita ilmaiseksi ja sitoumuksetta ja siten vaikuttaa mielikuviin, synnyttää kiinnostus yrityksen maksullisiin palveluihin ja tuotteisiin sekä sitouttaa asiakas yrityksen puolestapuhujaksi.
Strategia yleistyi 2000-luvulla verkkoyritysten maailmassa, jossa freemium-palveluita ja ohjelmia oli jo ennen käsitteen keksimistä ainakin 1990-luvun puolivälistä lähtien. Esimerkiksi Adobe antoi Acrobat Readerinsä ilmaisjakeluun 1994 ja Macromedia Shockwave Playerinsä 1995. 
Sittemmin kumpikin saavutti de facto asemanselvennä alallaan. Yhtiöiden taloudellinen tuotto perustui siihen, että ne säilyttivät dokumenttien ja tiedostojen tekemiseen pystyvät ohjelmat maksullisina, kun taas lukuohjelman ilmaisuus mahdollisti helpon käytön laajenemisen.
Käsitteestä voidaan käyttää myös nimityksiä antamisstrategia tai antamisen strategia.
Aiheesta muualla

Strategy of Giving -blogi (Miikka Leinonen & kumppanit)
Freemium -markkinointistrategia -artikkeli (Perttu Tolvanen)
My Favorite Business Model -artikkeli (Fred Wilson)
What's in a word? Freemium -artikkeli (Barry Graubart) (Arkistoitu – Internet Archive)
Web 2.0 markkinointi osa 2 - Antamisen ansaintalogiikka (Lasse Larvanko) (Arkistoitu – Internet Archive)
Executive Outcomes

| Executive Outcomes |
| --- | --- |
Perustettu:  1989
Perustaja:  Eeben Barlow
Lakkautettu:  1998
Toiminta-alue:  Afrikka (Angola ja Sierra Leone)
Toimiala:  palkka-armeija
Infobox OKVirheellinen NIMI-arvo: 
Executive Outcomes oli palkka-armeija, jonka Etelä-Afrikan puolustusvoimien entinen everstiluutnantti Eeben Barlow perusti vuonna 1989. Siitä tuli myöhemmin osa eteläafrikkalaista holdingyhtiötä nimeltä Strategic Resource Corporation.
Ignacy Hryniewiecki

Ignacy Hryniewiecki
Ignacy Hryniewiecki (ven. Игнатий Гриневицкий, Ignati Grinevitski; 1855 tai 1856 – 13. maaliskuuta 1881 Pietari) oli  puolalainen vallankumouksellinen, joka murhasi Venäjän keisari Aleksanteri II:n.
Hryniewiecki syntyi puolalaiseen perheeseen Venäjän keisarikunnan Minskin kuvernementissa, nykyisen Valko-Venäjän alueella. Seudulla oli toteutettu venäläistämispolitiikkaa, joka kielsi muun muassa puolan kielen käytön kouluissa, sanomalehdissä ja toimistoissa. Hryniewieckin perhe oli aatelistaustainen ja heillä oli pieni kartano Babruiskissa.
Vuonna 1875 Hryniewiecki matkusti Pietariin, jossa hän opiskeli matematiikkaa paikallisessa tekniikan instituutissa. Pian Hryniewieckistä tuli Venäjän kansalainen, ja hän osallistui vallankumouksellisen Narodnaja voljan liikkeen kokouksiin. Moni liikkeen jäsen oli syntyjään muita kuin venäläisiä.
Narodnaja voljan terroristit yrittivät murhata keisari Aleksanteri II:n seitsemän kertaa, onnistumatta. 13. maaliskuuta 1881 Hryniewiecki heitti pommin keisaria kohti Nevski prospektilla, lähellä Talvipalatsia. Aleksanteri haavoittui ja kuoli neljän tunnin kuluttua. Hryniewiecki kuoli räjähdyksessä. Isku Aleksanteria vastaan oli ehkä ensimmäinen itsemurhaisku.[lähde? ]
Narodnaja voljan muut jäsenet Nikolai Kibaltšitš, Sofja Perovskaja, Nikolai Rysakov, Timofei Mihailov ja Andrei Željabov tuomittiin kuolemaan, Gesja Gelfman karkotettiin Siperiaan.
Murhapaikalle Aleksanteri II:n seuraaja Aleksanteri III määräsi rakennettavaksi niin sanotun Verikirkon.
Ignacio de Veintemilla

| Ignacio de Veintemilla |
| --- | --- |

Ecuadorin presidentti
 8. syyskuuta 1876 – 10. tammikuuta 1883  
Edeltäjä:  Antonio Borrero
Henkilötiedot
Syntynyt: 31. heinäkuuta 1828 Quito, Ecuador
Kuollut: 19. heinäkuuta 1908 (79 vuotta) Peru
Ignacio de Veintemilla (1828–1908) oli  Ecuadorin presidentti 1876–1883. Hän yritti veljensä kanssa vallankumousta konservatiivista presidentti Gabriel García Morenoa vastaan vuonna 1869, mutta epäonnistui ja joutui lähtemään maanpakoon Eurooppaan. Hän palasi 1875, ja onnistui syrjäyttämään García  Morenon seuraajan Antonio Borreron. Diktaattoria vastaan pitkään taistellut Veintemilla  ei itsekään juuri piitannut perustuslaista, ja hänen hallintoonsa olivat tyytymättömiä sekä konservatiivit että liberaalit. Vuonna 1883 hänet syrjäytettiin sotilasvallankaappauksella. Lähtiessään hän ryösti pankista 200 000 pesoa, jonka turvin hän muutti Peruun ja asui siellä loppuelämänsä.
Galaktinen koordinaatisto

Galaktisessa koordinaatistossa käytetään origona Aurinkoa.
Galaktinen koordinaatisto on taivaanpallon koordinaatisto, jossa käytetään pituusasteena galaktista longitudia ja leveysasteena galaktista latitudia. 0-latitudi eli galaktinen päiväntasaaja seurailee Linnunradan vyön keskiosaa. Galaktinen longitudi 0 on Linnunradan keskuksen  suunnassa Jousimiehen tähtikuviossa ja galaktinen pohjoisnapa Bereniken hiusten tähtikuviossa.
Galaktinen koordinaatisto ei ole koordinaatisto, joka ilmoittaisi Auringon paikan Linnunradan kiekossa katsottuna Linnunradan keskustasta. Tätä koordinaatistoa käytetään joissain Linnunradan suurimittakaavan rakennetta kuvaavissa kaavioissa. Aurinko sijaitsee noin 26 000 valovuoden eli 8 kiloparsekin päässä Linnunradan keskustasta ja noin 111–115 valovuotta Linnunradan tason yläpuolella.[lähde? ]
Kun Linnunradan keskustan suunta oli saatu määritetyksi suhteellisen tarkasti radiohavaintojen perusteella niin IAU viimeisteli vuonna 1959 galaktisen koordinaattijärjestelmän nykyisen määritelmän.
Aiheesta muualla

Wikimedia Commonsissa on kuvia tai muita tiedostoja aiheesta .
Mantsch, Paul & Glass, Henri & Kamm, Maria: Galactic coordinates Auger.org.  23.8.2012. Viitattu 18.8.2018.
Schawinski, Kevin: 8 kpc – The approximate distance of the Sun from the centre of our Galaxy Galaxy Zoo - A Zooniverse Project Blog.  8.7.2015. Viitattu 18.8.2018.
Sun position in galactic coordinates ekp.physik.uni-karlsruhe.de. Viitattu 18.8.2018.
G. Mennen Williams

Williams (vas.) ja Israelin pääministeri David Ben Gurion vuonna 1959.
Gerhard Mennen ”Soapy” Williams (23. helmikuuta 1911 Detroit – 2. helmikuuta 1988 Detroit) oli yhdysvaltalainen lakimies ja demokraattipoliitikko, joka toimi Michiganin kuvernöörinä 1949–1961 ja Yhdysvaltojen apulaisulkoministerinä 1961–1966.
Williams syntyi yhteen Keskilännen vauraimmista liikemiessuvuista, joka tunnettiin Mennen-miestentuotesarjasta. Tästä Williams sai kansan suussa lempinimen ”Soapy”. Hän valmistui Princetonin yliopistosta 1933 ja Michiganin yliopiston lakitieteellisestä tiedekunnasta 1936. Hän menestyi lakimiehenä niin hyvin, että hänet nimitettiin 1939 kotiosavaltionsa Michiganin apulaisoikeuskansleriksi. Palveltuaan toisessa maailmansodassa USA:n laivastossa Williams palasi osavaltion johtotehtäviin ja valittiin kuvernööriksi 1949 demokraattina huolimatta republikaanisesta perhetaustastaan.
Yli kymmenen vuoden kuvernöörikauden jälkeen presidentti John F. Kennedy kutsui Williamsin apulaisulkoministerikseen 1961 ja antoi tälle tehtäväksi Yhdysvaltain Afrikan-politiikan kehittämisen maanosan maiden itsenäistymisen huippuvuosina. Williams hoiti tehtävää vuoteen 1966, jolloin hän pyrki tuloksetta senaattoriksi. Presidentti Lyndon B. Johnson nimitti Williamsin suurlähettilääksi Filippiineille vuosiksi 1968–1969, minkä jälkeen hän toimi Michiganin korkeimman oikeuden jäsenenä läpi 1970-luvun ja nimitettiin sen presidentiksi 72-vuotiaana 1982. Hän jäi eläkkeelle 1986 ja kuoli kaksi vuotta myöhemmin 1988.
Käännös suomeksi
Hjalmar Sankari

| Hjalmar Sankari |
| --- | --- |

Henkilötiedot
Kuollut: maaliskuu 1938 Caspe, Espanja
Ammatti:  toimittaja
Puoliso:  Vieno Elvira Keiski (1926–)
Aate Hjalmar Sankari (k. maaliskuu 1938 Caspe, Espanja) oli amerikansuomalainen toimittaja, joka osallistui vapaaehtoisena Espanjan sisällissotaan. Sankari asui aluksi Minnesotan osavaltion Carltonissa ja myöhemmin New Yorkissa ja työskenteli toimittajana suomenkielisissä Työmies- ja Eteenpäin-sanomalehdissä. Yhdysvaltain kommunistiseen puolueeseen hän liittyi vuonna 1926.
Espanjan sisällissota

Toukokuussa 1937 Sankari lähti vapaaehtoisena Espanjan sisällissotaan. Hän matkusti ensin Ranskaan, jossa hän nousi 29. toukokuuta Marseillessa noin 250 vapaaehtoista kohti Espanjaa kuljettaneeseen Ciudad De Barcelona -alukseen. Seuraavana päivänä italialainen sukellusvene torpedoi laivan Malgrat de Marin kaupungin edustalla Barcelonan pohjoispuolella, jolloin arviolta 65 miestä hukkui. Uimataidoton Sankari onnistui kuitenkin pelastautumaan maihin kahden amerikkalaisen avustamana.
Perille päästyään Sankari liittyi kansainvälisten prikaatien pohjoisamerikkalaisista vapaaehtoisista koottuun Mackenzie-Papineau-pataljoonaan, jossa hän taisteli konekiväärikomppaniassa ylikersantin arvoisena. Sankari kaatui maaliskuussa 1938 Aragoniassa sijaitsevan Caspen kaupungin lähistöllä, kun hänen ryhmänsä oli joutunut eroon pääjoukoista ja jäänyt vihollisen saartamaksi. Samassa yhteydessä kaatui myös toinen amerikansuomalainen Aarne Mynttinen.
Espanjassa Lahtinen tapasi myös sotakirjeenvaihtajana toimineen amerikkalaisen kirjailijan Langston Hughesin, joka kirjoitti hänestä tammikuussa 1938 Baltimore Afro-American -lehdessä ilmestyneessä esseessään.
Amerikan- ja kanadansuomalaisista muodostettu ”Ilkka-komppania”. Kuvassa myös Eteenpäin-lehden Hjalmar Sankari ja Aarne Mynttinen.